આશુતોષના પિતા ડૉ. કમલેશ પરસ્વાની સરદારનગર વિસ્તારમાં જનરલ ફિઝિસિયન છે. સુપ્રીમ કોર્ટમાં આશુતોષનો કેસ સીનિયર કાઉન્સેલ પ્રશાંત ભૂષણના વડપણવાળી ટીમે લડ્યો. ડૉ. કમલેશે કહ્યું કે, “અમારી ત્રણ મહિનાની મહેનત રંગ લાવી તેની ખુશી છે. સમાનતાના અધિકારને વળગી રહેતાં સુપ્રીમ કોર્ટે મહત્વપૂર્ણ ચુકાદો આપ્યો છે.” બી.જે. મેડિકલ કોલેજના ડીન ડૉ. હંસા ગોસ્વામીએ કન્ફર્મ કર્યું છે કે, આશુતોષને એડમિશન આપવામાં આવ્યું છે. એડમિશન કમિટીનું કહેવું છે કે, દ્રષ્ટિની ખામી ધરાવતા વિદ્યાર્થીને એડમિશન આપ્યું હોય તેવો આ કોલજનો પ્રથમ કિસ્સો છે.